section_heading: Zadaci i okruženje
paragraph_text: Zajedničko svojstvo GTA III i ostatka GTA serijala je znatna nelinearnost igre unutar slobodnog svjeta i okoliša Liberty Cityja. Zadaci (misije) ponuđeni igraču se dijele u dvije kategorije: jedni se temelje na priči, drugi su misije sa strane. Dok je linearni sastav igre temeljen na misijama iz priče i zahtijeva nastavak priče i otključavanje određenih područja grada, igrač može birati nastavak u svom slobodnom vremenu. Uz to, mnoge od njih nisu obvezne. Alternativno je moguće ignorirati osnovne zadatke i igrati samo one sa strane. Ako igrač zatraži taksi, može ući kao pješak i dovesti se do drugog kraja grada za određeni iznos novca; vožnja vozila hitne pomoći omogućava igraču da pokupi ozljeđene osobe i odveze ih do bolnice za novac. Slični zadaci dostupni su s policijom i vatrogascima. Međutim, ako igrač želi, može jednostavno izbjegavati misije i istraživati grad, krasti i voziti se automobilima, gaziti prolaznike, te izbjegavati i bježati od policije.